钦定古今图书集成/明伦汇编/皇极典/第266卷 > 谏论 苏洵 > 明君可与为忠言赋〈以明则知远能顺忠告为韵〉苏轼臣不难见君先自明智既审乎情伪言可竭其忠诚虚己以求览群心于止水昌言而告恃至信于平衡
## 钦定古今图书集成/明伦汇编/皇极典/第266卷 > 谏论 苏洵 > 明君可与为忠言赋〈以明则知远能顺忠告为韵〉苏轼臣不难见君先自明智既审乎情伪言可竭其忠诚虚己以求览群心于止水昌言而告恃至信于平衡

“君子，道大而不回”，言出而为，则事父能孝，故可以事
君；谋身必忠，而况于谋国。然而言之虽易，听之实难，
论者虽切，闻者多惑。苟非开怀用善，若转丸之易从，
则投人以言，有按剑之莫测。国有大议，人方异词，佞
者莫能自直，昧者有所不知，虽有智者，孰令听之。皎
如日月之照临，罔有遁形之蔽，虽复药石之瞑眩，曾
“何苦口之疑。”盖疑言不听，故确论必行；大功可成，故
众患自远。上之人闻危言而不忌，下之士推赤心而
无损。岂微忠之能致，有至明而为本。是以伊尹丑有
夏而归亳，大贤固择所从。百里愚于虞而智秦，一身
非故相反噫？言悦于目前者，不见跬步之外；论难于
耳顺者，有以百年而兴。苟其聪明蔽于嗜好，智虑溺
于爱憎，因其所喜而为善，虽有愿忠而孰能。心苟无
邪，既坐瞻于百里；人思其效，将或锡之十朋。彼非谓
之贤而欲违，知其忠而莫受。目有眯则视白为黑，心
有蔽则以薄为厚。遂使谀臣乘隙以汇进，智士知微
而出走。仲尼不谏，权将困于妇言；叔孙诡辞，畏不免
于虎口。故明王审逊志之非道，知拂心之谓忠。不求
耳目之便，每要社稷之功。有汉宣之贤，充国得尽破
羌之计；有魏明之察，许允获申选吏之公。大哉事君
之难，非忠何报？虽曰伸于知己，而无自辱于善道。《诗》
不云乎：“哲人顺德之行，可以受话言之告